PTL คาดยอดขายปี 63/64 ในอินโดฯโต 15% หลังเพิ่มผลิต-ขายสินค้าเกรดพิเศษ
PTL คาดยอดขายปี 63/64 ในอินโดฯโต 15% หลังเพิ่มผลิต-ขายสินค้าเกรดพิเศษ
29 พ.ค. 2563

นายอาชิช กุมาร์ โกช กรรมการ บริษัท โพลีเพล็กซ์ (ประเทศไทย) จำกัด (มหาชน) หรือ PTL เปิดเผยว่า บริษัทคาดยอดขายในประเทศอินโดนีเซียจะสามารถเติบโต 15-16% ในงวดปี 63/64 (เม.ย.63- มี.ค.64) เนื่องจากบริษัทได้ลงทุนเพิ่มกำลังการผลิต ซึ่งเริ่มใช้กำลังการผลิตในปีนี้ ขณะเดียวกันความต้องการสินค้าของบริษัท คือ แผ่นฟิล์ม BOPP และกลุ่มผลิตภัณฑ์ HVA หรือ ผลิตภัณฑ์ที่มีมูลค่าสูง มีความต้องการมากขึ้นทั่วโลก
สำหรับสถานการณ์การแพร่ระบาดของเชื้อไวรัสโควิด-19 ที่มีเกิดขึ้นทั่วโลกนั้น ไม่ได้เป็นปัจจัยด้านลบกับบริษัท แต่เป็นปัจจัยหนุนให้ความต้องการใช้สินค้าของบริษัทเพิ่มขึ้นอย่างต่อเนื่องในช่วงที่ผ่านมา ในขณะเดียวกันบริษัทยังคงมีการลงทุนต่อเนื่อง โดยตั้งงบลงทุนไว้ราว 82-92 ล้านเหรียญสหรัฐ แบ่งเป็นการลงทุนสายการผลิตใหม่ในประเทศอินโดนีเซีย 52 ล้านเหรียญสหรัฐ ส่วนที่เหลือเป็นการลงทุนในการปรับปรุงประสิทธิภาพประเทศอื่น ๆ อีก 30-40 ล้านเหรียญสหรัฐ